**Nacionalni park Iguazú** (šp.: *Parque Nacional Iguaçu*) je nacionalni park u sjeverozapadnom dijelu argentinske pokrajine Misiones, unutar graničnog trokuta između Argentine, Paragvaja i Brazila; 17 km uzvodno od mjesta gdje se spajaju rijeke Paraná i Iguazú. Na jugu graniči s brazilskim nacionalnim parkom Iguaçu. Oba imena su izvedena iz jezika naroda Guaraní i njihove riječi za "veliku vodu".

Od 1984. godine upisan je na UNESCO-vu popisu mjesta svjetske baštine jer se u njemu nalazi jedan od najvećih i najdomljivijih slapova na svijetu, slapovi Iguazu koji čine granicu s Brazilom. Njegovi do 80 m visoki brojni slapovi i kaskade koje se pružaju sa bazaltne stijene u polukrugu od 2700 metara su jedan od najspektakularnijih slapova na svijetu. Broj slapov varira od 150 do 300, ovisno o vodostaju rijeke Iguazú. Također, u njegovoj raskošnoj vegetaciji, nastaloj zahvaljujući bogatim oblacima vode sa slapova, obitavaju i mnoge vrste biljaka i životinja, kao što su: tapiri, urlikavci, oceloti, jaguari i kajmani, ali i ugrožene divovske vidre i divovski mravojedi.

Argentinski dio slapova Iguazú

Povijest
--------

Ovo područje su još prije 10.000 godina naselili lovci-sakupljači kulture Eldoradense koje su oko 1000. godine zamijenili poljoprivrednici, narod Guaraní. Njih su u 16. stoljeću osvojili španjolski i portugalski konkvistadori. Prvi europljanin koji je istražio ovo područje bio je Álvar Núñez Cabeza de Vaca 1542. godine, a isusovci su ovdje osnovali misiju 1609. godine. Upravo su isusovačke misije Guarana ovoj argentinskoj pokrajini dale ime, Misiones.

Nacionalni park Iguazú je utemeljen 1934. godine i pokriva površinu od 55,000 ha, što ga čini jednim od najvećih zaštićenih područja Južne Amerike.

Bioraznolikost
--------------

Oko slapova Iguazú nalazi se atlantska šuma područja *Alto Paraná* (koja pokriva 90% parka) s više od 2000 biljnih vrsta, među kojima dominiraju paprati, lijane i epifitne biljke (u donjim dijelovima); te brazilski bor, assai palma, divlja kokosova palma i lovor imbuya *(Ocotea porosa)* na višim dijelovima. U Parku žive brojne divlje životinje kao što su: vidre, mravojedi, tapiri, jaguari, jaguarundi, pume, oceloti, pekariji i krokodili, dok se od ptica mogu pronaći ugrožene tinamuovke, harpija, *Aburria jacutinga*, tirkizna ara *(Anodorhynchus glaucus)* i papige amazonke.

* Slap Iguazú iz svemiraSlap Iguazú iz svemira
* Nacionalni park Iguazú iz zrakaNacionalni park Iguazú iz zraka
* Katarakti slapovaKatarakti slapova
* Šetnica ispod slapovaŠetnica ispod slapova
* Bijela čaplja Ardea alba isod slapa IguazúBijela čaplja *Ardea alba* isod slapa Iguazú

Izvori
------

1. ↑  Nacionalni park Iguazu na službenim stranicama UNESCO-a () Preuzeto 9. kolovoza 2012.
2. ↑  D. M Olson, E. Dinerstein i dr. *Terrestrial Ecoregions of the World: A New Map of Life on Earth*, BioScience 51. (11.), 2001. str. 933.–938.

Vajske veze
-----------

* službene stranice
* World Heritage Site Arhivirano 2012-12-04 na Archive.is-u ()
* Informacije i smještaj parka Arhivirano 2007-03-11 na Wayback Machine-u ()

Ostali projekti

|  |  |
| --- | --- |
|  | U Wikimedijinoj ostavi ima još materijala vezanih za: **Nacionalni park Iguazú** |

| * p
* r
* u
Svjetska baština u Argentini |
| --- |
|  | 
Jezuitske misije Guarana 1 • Cueva de las Manos • Nacionalni park Iguazú • Pokrajinski park Ischigualasto i Nacionalni park Talampaya • Graditeljski spomenici jezuita u Córdobi • Nacionalni park Los Glaciares • Quebrada de Humahuaca • Poluotok Valdes
 | Argentinska zastava |
| **Nematerijalna svjetska baština Argentine**
Tango2
 |
| 
1Zajednička svjetska baština Argentine i Brazila, 2Zajednička svjetska baština Argentine i Urugvaja
 |

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 316747558
* LCCN: sh95001459
* NKC: ge387987
* BNE: XX460428

 |